  Майя Бывальцева «Пельняньлэн дунневыл нуналэз» Ижкарын 11-тӥ тулыспалэ ортчоз. Со сярысь радъясьёс иворто фестивальлэн нимлыко сайтаз. Фестиваль усьтӥськоз 11 часын Шор карлудын. Усьтон ужрад бере огдыре кӧня ке конкурсъёс ортчозы: тужгес трос пельнянь сиёнъя, «пельняньтонъя» ӵошатскон (бадминтон выллем), командаосын «Рекордная полоса» элькун вожвылъяськонъёс. Фестивале лыктэмъёс озьы ик ужалозы пельнянь верьян интыос, ярмарка, пиналъёслы мастер-классъёс, дизайн-маркет, «Фестивальлэн нимлыко син-пелькузьымез-2017» конкурсэ вуэм ужъёсын адӟытон. «Пельняньлэн дунневыл нуналэзлы» йылпумъянъёс лэсьтозы 16 часын. Радъясьёсыз арлы тырмымон пельнянь вожвылъяськон ортчозы но «Зарни пельнянь» премия сётозы. Тодэ вайытом, таяз арын фестиваль куинетӥез луиз ни. Кызьы ортчиз ужрад кылем арын, лыдӟе Иворъёсъя «Удмуртия» агентстволэн сайтысьтыз. «Пельняньлэн дунневыл нуналэз» Ижкарын: пӧран амалъёс Тегъёс: Туризм Ижкар Удмуртия йӧскалыкполитикаяминистерство пельнянь Удмуртиысьтуризм  